श्रीदेवी के दुनिया को अलविदा कहने की खबर जैसे ही सामने आई उनका चेहरा आंखो के सामने घूमने लगा. उनकी हर फिल्म के कई सीन एक फ्लैशबैक की तरह याद आने लगी. उनके डायलॉग बोलने के अंदाज ने हर किसी को उनका दीवाना बना दिया था. हर फिल्म में उनका चुलबुलापन और उसके ऊपर उनके एक्सप्रेशंस का तड़का हर फिल्म को अलग और खास बना देता था. यही कारण था कि उनकी हर फिल्म में कुछ नयापन होता था. कॉमेडी हो या फिर सीरियस रोल श्रीदेवी हर रोल को बखूबी निभाती थी और हर बार अपने एक अलग अंदाज में लोगों के सामने पेश होती थीं. आज हम आपको श्रीदेवी के कुछ ऐसे खास डायलॉग सुनाएंगे जिनसे श्रीदेवी को बॉलीवुड में सबसे अलग पहचान मिली.